**2 В клас** **Домашна работа – 23 учебна седм.**

***Литература***

* Моля, прочетете стихотворението **„Де е България“** от *Иван Вазов*на **стр. 14** от ***Читанката***.
* Моля, отговорете на въпроса, като използвате цяло изречение и запишете отговора в малките тетрадки с широки редове:
* **Имената на кои известни природни забележителности се споменават в стихотворението (река, море, планина, река)?**
* Моля, продължавайте да практикувате стихотворението **„Родна стряха“ – стр.15** наизуст (дори и един куплет за начало е достатъчен, а който го научи цялото, още по-добре). Ще го рецитираме на тържеството за края на учебната година.

***Български език***

* За отсъстващите или забравилите, може да прочетете преговора от написаното по-долу и/или да гледате клипчето от тук:

<https://www.youtube.com/watch?v=FG8W2RJ3Ms0>

Нека си припомним, че **глаголите** използваме, за да назовем **действия**.

Често обаче можем да ги сгрешим при писане:

* *Завършващи на* ***„а“*** *(в* ***ед.ч.****) и* ***„ат“*** *(в* ***мн.ч.****)*

Плет**а** – плет**ат** кълв**а** – кълв**ат** мет**а** – мет**ат**

Чува се **„ъ/ът“**, но се пише **„а/ат“**, защото няма дума в българския език, която да завършва на **„ъ“** и глагол, който завършва на **„ът“**!

* *Ако в* ***ед.ч.*** *глаголът завършва на* ***„м“****, то в* ***мн.ч.*** *ще завършва на* ***„ме“***

Обича**м** – обича**ме** кара**м** – кара**ме** рисува**м** - рисува**ме**

* *Ако в* ***ед.ч****. глаголът* ***НЕ*** *завършва на* ***„м“****, то в* ***мн.ч.*** *ще завършва на* ***„м“***

Прав**я** – прави**м** уч**а** – учи**м** игра**я** – играе**м**

* Моля, направете **упражнения 1, 5 и 7** на **стр. 50-51** от ***Тетрадка № 1***.

***Песен***

* Моля, практикувайте песента **„Де е България“** от този линк: <https://www.youtube.com/watch?v=P4FIoa1edW0>

Хубаво е да я заучим отсега, защото ще я изпълним на тържеството в края на учебната година.